पाएं अपने शहर की ताज़ा ख़बरें और फ्री ई-पेपरडाउनलोड करें
पोरसा के छह खरीद केंद्रों पर पांच दिन से समर्थन मूल्य पर गेहूं की खरीद नहीं होने से किसानों मेें आक्रोश व्याप्त है। इस संबंध में ब्लॉक कांग्रेस कमेटी के उपाध्यक्ष रामकिशोर तिवारी ने कलेक्टर से शिकायत की है। तिवारी ने कलेक्टर को भेजे पत्र में कहा कि ग्राम तरसमा, धनेटा, कौंथर, धर्मगढ़ किसान गेहूं बेचने के लिए खरीद केंद्र पर आ रहे हैं। लेकिन उनका सैंपल फेल होने की बात कहकर उन्हें लौटाया जा रहा है। जबकि जिले के अन्य खरीद केंद्रों पर समर्थन मूल्य पर गेहूं की खरीद की जा रही है।
इससे संबंध में नागरिक अपूर्ती विभाग के जिला प्रबंधक अरूण जैन का कहना है कि खरीद केंद्र पर किसान जो गेहूं लेकर आ रहे हैं उनका दाना ठीक नहीं है तथा सिकुड़ा हुआ दाना हमें खरीदने की अनुमति नहीं है। शासन द्वारा 6 प्रतिशत तक खराब गेंहू खरीदने की अनुमति दी गई है, लेकिन किसानों का गेहूं 12 प्रतिशत खराब है। इसके अलावा किसान गेहूं छानकर बेचने से इंकार कर रहे हैं। इसलिए एफसीआई के वेयर हाउस में किसानों का गेहूं नहीं लिया जा रहा है। इस संबंध में कलेक्टर के माघ्यम से शासन को पत्र भेजा गया है। आगे किसानों का गेहूं छानकर ही खरीदा जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn